
Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Продажба на общинско жилище, находящо се в гр.Бургас, ж.к.„Лазур” бл.88, вх.3, ет.5, ап.46, на наемател, настанен по административен ред
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило писмо с вх.№ 53-00-377/31.08.2016 г., изпратено от Директора на ОП „Общински имоти“ – гр.Бургас, по повод получено в предприятието искане с вх.№ Н-251/15.06.2016 г., подадено от Йорданка Алекова Георгиева, относно закупуване на общинско жилище, находящо се в гр.Бургас, ж.к.„Лазур” бл.88, вх.3, ет.5, ап.46, със застроена площ 47,52 кв.м, с прилежащо избено помещение № 46 с площ 3,91 кв.м, ведно с 1,386 % ид. части от общите части на сградата (4,98 кв.м) и от правото на строеж върху общинска земя, в което е настанена като наемател по административен ред, съгласно мои Заповеди № 2117/ 13.09.2011 г. и № 2233/27.08.2013 г.
Община Бургас е собственик на гореописаното жилище съгласно Акт за частна общинска собственост № 8609/06.01.2017 г., съставен въз основа на предходен Акт за частна общинска собственост № 353/09.10.1997 г. Същото е разположено в осеметажен едропанелен жилищен блок, построен през 1987 г., и се състои от стая, кухня и сервизни помещения. Жилището е отразено с идентификатор 07079.607.88.1.46 в КККР на гр.Бургас, одобрени със Заповед № РД-18-9/ 30.01.2009 г. на Изпълнителния директор на АГКК, при съседни самостоятелни обекти в сградата: на същия етаж – 07079.607.88.1.47, 07079.607.88.1.45, под обекта – 07079.607.88.1.43, над обекта – 07079.607.88.1.49.
Заявителката е настанена самостоятелно в разглежданото жилище, където живее повече от 5 години без прекъсване. 
Съгласно представено Експертно решение на ТЕЛК № 1408 от заседание № 103/   01.06.2009 г., Йорданка Алекова Георгиева е с призната пожизнено 100 % трайно намалена работоспособност, с пожизнена потребност от чужда помощ.
Видно от служебна бележка с изх.№ 91-00-135-1/16.06.2016 г. на Директора на ОП „Общински имоти“ – гр.Бургас, наемателят заплаща редовно наемната цена, изпълнява всички задължения, произтичащи от сключения договор за наем с Община Бургас, и съгласно Протокол № 10/18.08.2016 г. (т.3) на комисия, назначена с моя Заповед № 3237/26.11.2015 г., отговаря на условията за закупуване на общинското жилище.
Според експертна оценка, изготвена от правоспособен независим оценител на недвижими имоти, вписан в регистъра към КНОБ, съгласно изискванията на чл.41, ал.2, във връзка с чл.22, ал.3 от ЗОС, пазарната стойност на описания имот възлиза на 51 700 (петдесет и една хиляди и седемстотин) лева.
Данъчната оценка на апартамента, предмет на продажба, е в размер на 41 448,00 лева.
Жилището е включено в Програмата за управление и разпореждане с общинската собственост на Община Бургас за 2017 г. по чл.8, ал.9 от Закона за общинската собственост. 
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.42, ал.2 и чл.47, ал.1, т.3 и ал.2 от Закона за общинската собственост, чл.40 от Наредбата за условията и реда за установяване на жилищните нужди на граждани, настаняване под наем и продажба на общински жилища, приета от Общински съвет–Бургас, и като взех предвид решение от 18.08.2016 г. на комисията по чл.8, ал.1 от цитираната наредба, назначена с моя Заповед № 3237/26.11.2015 г., което подкрепям изцяло, да вземе следното
РЕШЕНИЕ:
1. Променя предназначението на общинско жилище, за което има съставен Акт за частна общинска собственост № 8609/06.01.2017 г., находящо се в гр.Бургас, ж.к.„Лазур” бл.88, вх.3, ет.5, ап.46, от „жилище за настаняване под наем на граждани с установени жилищни нужди“ в „жилище за продажба“.
[bookmark: _GoBack]2. Да се продаде на Йо. Георгиева  общинско жилище, находящо се в гр.Бургас, ж.к.„Лазур” бл.88, вх.3, ет.5, ап.46, със застроена площ 47,52 кв.м, с прилежащо избено помещение № 46 с площ 3,91 кв.м, ведно с 1,386 % ид. части от общите части на сградата (4,98 кв.м) и от правото на строеж върху общинска земя, отразено с идентификатор 07079.607.88.1.46 в КККР на гр.Бургас, одобрени със Заповед № РД-18-9/ 30.01.2009 г. на Изпълнителния директор на АГКК, при съседни самостоятелни обекти в сградата: на същия етаж – 07079.607.88.1.47, 07079.607.88.1.45, под обекта – 07079.607.88.1.43, над обекта – 07079.607.88.1.49, за сумата от 51 700 (петдесет и една хиляди и седемстотин) лева.
Приложение:
1. Писмо с вх.№ 53-00-377/31.08.2016 г. в Община Бургас, изпратено от Директора на ОП „Общински имоти“ – гр.Бургас;
2. Искане с вх.№ Н-251/15.06.2016 г. в ОП „Общински имоти“ – гр.Бургас, подадено от Йорданка Алекова Георгиева, относно закупуване на общинско жилище;
3. Акт за частна общинска собственост № 8609/06.01.2017 г.;
4. Схема № 15-443156-09.09.2016 г., издадена от СГКК–гр.Бургас, за самостоятелен обект в сграда /СОС/ с идентификатор 07079.607.88.1.46 по КККР на гр.Бургас;
5. Служебна бележка с изх.№ 91-00-135-1/16.06.2016 г. на Директора на ОП „Общински имоти“ – гр.Бургас;
6. Протокол № 10/18.08.2016 г. на комисия, назначена със Заповед № 3237/26.11.2015 г. на Кмета на Община Бургас;
7. Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ;
8. Удостоверение за данъчна оценка с изх.№ 5202022313/06.01.2017 г., издадено от дирекция „Местни приходи от данъци, такси и реклама“ при Община Бургас;
9. Заповед № 2117/13.09.2011 г. на Кмета на Община Бургас;
10. Заповед № 2233/27.08.2013 г. на Кмета на Община Бургас;
11. Експертно решение на ТЕЛК № 1408 от заседание № 103/01.06.2009 г.;



ДИМИТЪР НИКОЛОВ
Кмет на Община Бургас

ЗЛАТИНА ГЕОРГИЕВА
Директор на дирекция „Правно-нормативно обслужване“
ЖИВКО ДИМИТРОВ
Директор на дирекция „Управление на общинската собственост”
ИНЖ. МИНКА ЧАУШЕВА
Началник отдел „Общинска собственост“
КАТЕРИНА СИДЕРОВА-ГРУДОВА
Гл. юрисконсулт в дирекция „Управление на общинската собственост”
Изготвил:
Виолета Диянова – Гл. специалист в дирекция „Управление на общинската собственост”

